"Is Good Food and Cafe" เป็นร้านอาหารสไตล์โฮมเมด เหมือนทำกับข้าวกินกันภายในบ้าน อาหารที่นี่จะไม่ใส่ผงชูรส เรียกได้ว่าปลอดภัยแน่ ๆ ร้านนี้ตั้งอยู่ในโครงการสวนหลวงสแควร์ถ้านั่งบีทีเอสลงสถานีสนามกีฬาแห่งชาติเดินต่อมาสัก 15 นาที หรือถ้าขับรถมา ก็มีลานจอดรถของโครงการจอดได้ฟรี 2 ชั่วโมง

ร้านอาหารที่นี่มี 2 ชั้น ฝนังแบบปูนเปลือย มีสัญลักษณ์รูปบ้านให้ความรู้สึกเหมือนกินข้าวอยู่ในบ้าน ร้านตกแต่งแบบน่ารัก ๆ มีมุมเคาน์เตอรฺติดกระจกมองออกไปเห็นบรรยากาศนอกร้าน

ข้าวผัดหยางโจว (70 บาท) ข้าวผัดสไตล์กวางตุ้งผัดด้วยกุนเชียง แครอท หมู ข้าวโพด และถั่วลันเตาข้าวผัดมาได้หอมและรสชาติดี บีบมะนาวเพิ่มอีกนิดอร่อยเลย

สปาเกตตี้ผัดเบค่อนพริกแห้ง (135 บาท) สปาเกตตี้ผัดด้วยน้ำมันมะกอก และเบคอน ราดหน้าด้วยพาร์เมซานชีส เราว่าจานนี้ทางร้านผัดออกแฉะไปสักนิดนึงค่ะ และรสชาติจืดไปสักนิด ถ้าโรยเกลือเพิ่มและผัดให้แห้งกว่านี้น่าจะลงตัวเลย

เกี๊ยวห่อชีส (70 บาท) แผ่นเกี๊ยวห่อด้วยชีสทอดกรอบนอกนุ่มใน เพิ่มรสชาติความอร่อยด้วยมายองเนสดิป เคี้ยวเพลิน ๆ ดีค่ะ

โดยรวมเราว่าอาหารที่นี่ใช้ได้ค่ะ ร้านสงบเงียบดี ดูไม่พลุกพล่านว่าง ๆ แวะมาลองชิมดูค่ะ